|  |  |
| --- | --- |
|  |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΔΙΡΦΥΩΝ ΜΕΣΣΑΠΙΩΝ**  ΑΒΑΝΤΩΝ 18, 34400 ΨΑΧΝΑ ΕΥΒΟΙΑΣ  ΔΙΟΙΚΗΣΗΣ, ΠΡΟΓΡΑΜΜΑΤΙΣΜΟΥ, ΟΡΓΑΝΩΣΗΣ ΚΑΙ ΑΝΑΠΤΥΞΗΣ |  |

|  |  |
| --- | --- |
| **ΑΡ. ΜΕΛΕΤΗΣ:** | **68/2025** |
| **ΤΙΤΛΟΣ ΜΕΛΕΤΗΣ:** | **«ΠΡΟΜΗΘΕΙΑ ΑΘΛΗΤΙΚΟΥ ΥΛΙΚΟΥ ΣΧΟΛΙΚΩΝ ΜΟΝΑΔΩΝ»** |
| **ΠΡΟΥΠΟΛΟΓΙΣΜΟΣ ΜΕΛΕΤΗΣ:** | **1496.68€**  (ΣΥΜΠΕΡΙΛΑΜΒΑΝΟΜΕΝΟΥ ΦΠΑ) |
| **CPV:** | **CPV: 37400000-2 (Περιγραφή: «Αθλητικά είδη και εξοπλισμός»)** |
| **Κ.Α.:** | **70.7135.002** |
| **ΤΡΟΠΟΣ ΑΝΑΘΕΣΗΣ:** | **Απ’ Ευθείας Ανάθεση** |
| **Κωδικός ηλεκτρονικής τιμολόγησης :** | **1007.Ε82902.0001** |

**ΨΑΧΝΑ, 15/09/2025**

# ΤΕΧΝΙΚΗ ΠΕΡΙΓΡΑΦΗ

Η παρούσα, αφορά στην προμήθεια αθλητικού υλικού για τις ανάγκες των σχολικών μονάδων Πρωτοβάθμιας και Δευτεροβάθμιας Εκπαίδευσης, του Δήμου Διρφύων Μεσσαπίων. Η εν λόγω προμήθεια είναι αναγκαία και εξυπηρετεί τις ανάγκες άθλησης των μαθητών των σχολικών μονάδων γεωγραφικής εμβέλειας του Δήμου.

Τα εν λόγω προμηθευόμενα είδη θα είναι κατασκευασμένα από ασφαλές υλικό ανταποκρινόμενα στους κανόνες ασφάλειας και υγιεινής, χωρίς αιχμηρές γωνίες κατάλληλα για παιδιά πρωτοβάθμιας εκπαίδευσης που περιλαμβάνει νηπιαγωγεία και δημοτικά σχολεία και για παιδιά δευτεροβάθμιας εκπαίδευσης που περιλαμβάνει τα γυμνάσια και τα λύκεια, του Δήμου Διρφύων Μεσσαπίων.

Η δαπάνη για την ανωτέρω προμήθεια ανέρχεται στο ποσό των **1.496,68€** συμπεριλαμβανομένου του ΦΠΑ 24 %, προέρχεται από πόρους του Δήμου και θα βαρύνει τον **Κ.Α.** **70.7135.002** «ΠΡΟΜΗΘΕΙΑ ΑΘΛΗΤΙΚΟΥ ΥΛΙΚΟΥ ΣΧΟΛΙΚΩΝ ΜΟΝΑΔΩΝ» του προϋπολογισμού έτους 2025.

Η παρούσα προμήθεια διέπεται από τις παρακάτω διατάξεις:

1. *Του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ΕΕ και 2014/25/ΕΕ)».*
2. *Του N. 3463/2006 «Δημοτικός και Κοινοτικός Κώδικας» (ΦΕΚ τ. Α΄ 114/2006)*
3. *Του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (ΦΕΚ τ. Α 87/2010).*
4. *Του Ν.4555/18 (ΦΕΚ 133Α/2018) «Κλεισθένης Ι»*
5. *Του Ν. 4605/2019*
6. *Του Ν. 4782/2021*
7. *Του Ν. 5027/2023*
8. *Του Ν. 5056/2023*
9. *Τη νομοθεσία σχετικά με την υποχρέωση έκδοσης ηλεκτρονικού τιμολογίου (B2G) και συγκεκριμένα του Ν. 4601/2019, των ΚΥΑ 63446/2021, 98979/2021 και 52445/2023 καθώς και τις εγκυκλίους*  [*του Υπ. εθνικής Οικονομίας και Οικονομικών  με αριθμό 78366 ΕΞ 2023/19-5-2023 (ΑΔΑ: 6ΑΒΡΗ-Ι08)*](https://www.anavathmisi.gr/wp-content/uploads/2024/05/10.78366-%CE%9A%CE%9F%CE%99%CE%9D%CE%9F%CE%A0%CE%9F%CE%99%CE%97%CE%A3%CE%97-%CE%94%CE%99%CE%91%CE%A4%CE%91%CE%9E%CE%95%CE%A9%CE%9D-%CE%9A%CE%A5%CE%91-%CE%A5%CE%A0%CE%9F%CE%A7%CE%A1%CE%95%CE%A9%CE%A4%CE%99%CE%9A%CE%9F%CE%A4%CE%97%CE%A4%CE%91%CE%A3-%CE%97%CE%A46%CE%91%CE%92%CE%A1%CE%97-%CE%9908.pdf) *και με αριθμό 177326 ΕΞ 27-11-2024 όπως τροποποιήθηκαν και ισχύουν σήμερα.*

|  |  |
| --- | --- |
| **ΣΥΝΤΑΧΘΗΚΕ** | **ΘΕΩΡΗΘΗΚΕ Ψαχνά, 15/09/2025** |
| Για τις Σχολικές Μονάδες  η Αρμόδια υπάλληλος | Η ΑΝ. ΠΡΟΙΣΤΑΜΕΝΗ  ΤΜΗΜΑΤΟΣ ΔΙΟΙΚΗΤΙΚΩΝ ΥΠΗΡΕΣΙΩΝ |
| ΧΑΤΖΗΓΙΑΝΝΗ ΕΛΕΝΗ ΔΕΑ | ΤΖΑΒΑΡΑ ΕΥΑΓΓΕΛΙΑ ΔΕΑ |

***ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ***

|  |  |  |  |  |  |
| --- | --- | --- | --- | --- | --- |
| α/α | Είδος Προμήθειας | Τεχνικές Προδιαγραφές | Ποσότητα | Τ.Μ. | Σύνολο |
| 1 | Μπάλα ποδοσφαίρου προπόνησης, για τις ανάγκες άθλησης παιδιών | Τύπος: Select (contra, evolution, Palermo) ή ισοδύναμη, μέγεθος No 5, υλικό από FPUS/ 1100 ή TPU, γυαλιστερή πάχους 1,5 mm, με πλεκτή επιφάνεια, 100% χειροποίητη, υψηλής αντοχή | 17 | 13,00€ | 221,00 |
| 2 | Δίχτυα εστίας  ποδοσφαίρου για τα  γήπεδα 5 Χ 5 | Διαστάσεις 3m Χ 2 m Χ 1 m  Πάχος 4,5 χιλ. εξάγωνο μάτι, υλικό από πολυαμίδιο με προστασία U.V | 4σετ | 115,00€ | 460,00 |
| 3 | Μπάλα μπάσκετ  προπόνησης | Μέγεθος mini Νο 5, κατασκευασμένη από υλικό PU 12 φετών, ανθεκτική και για εξωτερικά δάπεδα, μονόχρωμη, τύπος molten ή ισοδύναμη | 8 | 16,00€ | 128,00 |
| 4 | Μπάλα μπάσκετ  προπόνησης | Μέγεθος Νο 7, κατασκευασμένη από υλικό PU 12 φετών, ανθεκτική και για εξωτερικά  δάπεδα, μονόχρωμη, τύπος molten ή  ισοδύναμη | 8 | 16.00€ | 128,00 |
| 5 | Μπάλα βόλεϊ  προπόνησης | Τύπος : molten ή ισοδύναμη, από συνθετικό  πολύ μαλακό υλικό Soft touch με ραφές στις  ενώσεις ανθεκτική και για εξωτερικά δάπεδα,  δίχρωμη με επίσημες διαστάσεις | 20 | 13,50€ | 270,00 |
| Τιμή Χωρίς ΦΠΑ | | | | | 1207,00 |
| ΦΠΑ 24% | | | | | 289.68 |
| Γενικό Σύνολο | | | | | 1496.68 |

|  |  |
| --- | --- |
| **ΣΥΝΤΑΧΘΗΚΕ** | **ΘΕΩΡΗΘΗΚΕ Ψαχνά, 15/09/2025** |
| Για τις Σχολικές Μονάδες  η Αρμόδια υπάλληλος | Η ΑΝ. ΠΡΟΙΣΤΑΜΕΝΗ  ΤΜΗΜΑΤΟΣ ΔΙΟΙΚΗΤΙΚΩΝ ΥΠΗΡΕΣΙΩΝ |
| ΧΑΤΖΗΓΙΑΝΝΗ ΕΛΕΝΗ ΔΕΑ | ΤΖΑΒΑΡΑ ΕΥΑΓΓΕΛΙΑ ΔΕΑ |

**ΓΕΝΙΚΗ – ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

**ΑΡΘΡΟ 1ο**

**ΑΝΤΙΚΕΙΜΕΝΟ ΜΕΛΕΤΗΣ**

Η παρούσα Συγγραφή Υποχρεώσεων αφορά την προμήθεια “Προμήθεια Αθλητικού Υλικού Σχολικών Μονάδων”.

Όπου στην παρούσα αναγράφεται “ΕΡΓΟΔΟΤΗΣ” νοείται ο Δήμος Διρφύων Μεσσαπίων, όπου “ΑΝΑΔΟΧΟΣ” αυτός που θα αναλάβει την παροχή των ανωτέρω προμηθειών.

**ΑΡΘΡΟ 2ο**

**ΙΣΧΥΟΥΣΕΣ ΔΙΑΤΑΞΕΙΣ**

Η παρούσα προμήθεια διέπεται από τις διατάξεις:

1. Του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ΕΕ και 2014/25/ΕΕ)».
2. Του N. 3463/2006 «Δημοτικός και Κοινοτικός Κώδικας» (ΦΕΚ τ. Α΄ 114/2006)
3. Του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (ΦΕΚ τ. Α 87/2010).
4. Του Ν.4555/18 (ΦΕΚ 133Α/2018) «Κλεισθένης Ι»
5. Του Ν. 4605/2019
6. Του Ν. 4782/2021
7. Του Ν. 5027/2023
8. Του Ν. 5056/2023
9. Τη νομοθεσία σχετικά με την υποχρέωση έκδοσης ηλεκτρονικού τιμολογίου (B2G) και συγκεκριμένα του Ν. 4601/2019, των ΚΥΑ 63446/2021, 98979/2021 και 52445/2023 καθώς και τις εγκυκλίους  [του Υπ. εθνικής Οικονομίας και Οικονομικών  με αριθμό 78366 ΕΞ 2023/19-5-2023 (ΑΔΑ: 6ΑΒΡΗ-Ι08)](https://www.anavathmisi.gr/wp-content/uploads/2024/05/10.78366-%CE%9A%CE%9F%CE%99%CE%9D%CE%9F%CE%A0%CE%9F%CE%99%CE%97%CE%A3%CE%97-%CE%94%CE%99%CE%91%CE%A4%CE%91%CE%9E%CE%95%CE%A9%CE%9D-%CE%9A%CE%A5%CE%91-%CE%A5%CE%A0%CE%9F%CE%A7%CE%A1%CE%95%CE%A9%CE%A4%CE%99%CE%9A%CE%9F%CE%A4%CE%97%CE%A4%CE%91%CE%A3-%CE%97%CE%A46%CE%91%CE%92%CE%A1%CE%97-%CE%9908.pdf) και με αριθμό 177326 ΕΞ 27-11-2024 όπως τροποποιήθηκαν και ισχύουν σήμερα.

**ΑΡΘΡΟ 3ο**

**ΤΡΟΠΟΣ ΕΚΤΕΛΕΣΗΣ ΤΗΣ ΠΡΟΜΗΘΕΙΑΣ - ΣΥΜΒΑΤΙΚΑ ΣΤΟΙΧΕΙΑ**

Η εκτέλεση της προμήθειας αυτής θα πραγματοποιηθεί με απ’ ευθείας ανάθεση, με κριτήριο την χαμηλότερη τιμή. Τα τεύχη, που αποτελούν τα συμβατικά στοιχεία της υπηρεσίας είναι κατά σειρά ισχύος τα κατωτέρω:

* *Η Τεχνική Έκθεση*
* *Ενδεικτικός Προϋπολογισμός*
* *Η Γενική και Ειδική Συγγραφή Υποχρεώσεων*

Δεκτές προσφορές θα γίνονται για το σύνολο της μελέτης. Ο Δήμος δεν είναι υποχρεωμένος να εξαντλήσει το συμβατικό ποσό και τις συμβατικές ποσότητες.

**Τα είδη θα παραδοθούν ΕΦΑΠΑΞ** μέσα στην προβλεπόμενη προθεσμία στα σχολικά συγκροτήματα Α’ Βάθμιας και Β’ Βάθμιας εκπαίδευσης, εντός των ορίων του Δήμου.

Τα υλικά που θα παραδοθούν, πρέπει να είναι άριστης ποιότητας και σύμφωνα με τους όρους των αντιστοίχων τεχνικών προδιαγραφών και των όρων της μελέτης.

**ΑΡΘΡΟ 4ο**

**ΣΥΜΒΑΣΗ**

Η διάρκεια εκτελέσεως της προμήθειας όπως περιγράφεται στην παρούσα μελέτη, **ορίζεται** **από την υπογραφή της σύμβασης μέχρι εξαντλήσεως των συμβατικών ποσοτήτων ή ποσών και όχι μετά την 31/12/2025.**

Η σύμβαση θα συνταχθεί και θα εκτελεστεί σύμφωνα με τα προβλεπόμενα στα άρθρα 201 έως 205 του Ν 4412/2016, όπως τροποποιήθηκε και ισχύει σήμερα .

Ο ανάδοχος υποχρεούται εντός δέκα (10) ημερών από την ημερομηνία της ανακοίνωσης να προσέλθει για την υπογραφή της σχετικής σύμβασης.

Σε περίπτωση κατά την οποία ο ανάδοχος δεν προσέλθει μέσα στην προαναφερόμενη χρονική προθεσμία να υπογράψει την σχετική σύμβαση, κηρύσσεται υποχρεωτικά έκπτωτος από την κατακύρωση που έγινε στο όνομά του και από κάθε δικαίωμα που απορρέει από αυτή με απόφαση Δημάρχου ύστερα από γνωμοδότηση του αρμόδιου οργάνου σύμφωνα με τα οριζόμενα στις διατάξεις του Ν. 4412/2016.

Η σύμβαση θεωρείται ότι έχει ολοκληρωθεί, όταν παραληφθούν οριστικά, ποσοτικά και ποιοτικά τα αγαθά που παραδόθηκαν, όταν αποπληρωθεί το συμβατικό τίμημα και εκπληρωθούν και οι τυχόν λοιπές συμβατικές ή νόμιμες υποχρεώσεις και από τα δύο συμβαλλόμενα μέρη και όταν αποδεσμευθούν οι σχετικές εγγυήσεις κατά τα προβλεπόμενα στη σύμβαση.

Η Αναθέτουσα Αρχή μπορεί, με τις προϋποθέσεις που ορίζονται στο άρθρο 133 του Ν.4412/2016, να καταγγείλει τη σύμβαση κατά τη διάρκεια της εκτέλεσής της.

**ΠΑΡΑΚΟΛΟΥΘΗΣΗ- ΒΕΒΑΙΩΣΗ ΚΑΛΗΣ ΕΚΤΕΛΕΣΗΣ / ΠΑΡΑΛΑΒΗΣ**

Προμήθεια ειδών :

Αρμόδιο για την παρακολούθηση της σύμβασης και τη βεβαίωση καλής εκτέλεσης της προμήθειας είναι το αρμόδιο Τμήμα που συνέταξε την μελέτη ή το Τμήμα για το οποίο προορίζονται τα αγαθά.

Ως επόπτης για την επίβλεψη της σύμβασης ορίζεται ο προϊστάμενος του Τμήματος που συνέταξε την μελέτη ή  ο προϊστάμενος του Τμήματος για το οποίο προορίζονται τα αγαθά ([άρθρο 208 παρ.10 του Ν.4412/2016](https://4412.gr/blog/laws/%CE%AC%CF%81%CE%B8%CF%81%CE%BF-208-%CF%80%CE%B1%CF%81%CE%B1%CE%BB%CE%B1%CE%B2%CE%AE-%CF%85%CE%BB%CE%B9%CE%BA%CF%8E%CE%BD/), όπως προστέθηκε με το [άρθρο 105 του Ν.4872/2021](https://4412.gr/blog/laws/%ce%ac%cf%81%ce%b8%cf%81%ce%bf-105-%cf%80%ce%b1%cf%81%ce%b1%ce%bb%ce%b1%ce%b2%ce%ae-%cf%85%ce%bb%ce%b9%ce%ba%cf%8e%ce%bd-%cf%84%cf%81%ce%bf%cf%80%ce%bf%cf%80%ce%bf%ce%af%ce%b7%cf%83%ce%b7-%cf%84-3/))

Καθώς τα εν λόγω είδη αφορούν τις σχολικές μονάδες Α’ Βάθμιας και Β’ Βάθμιας Εκπαίδευσης η παρακολούθηση και η βεβαίωση καλής εκτέλεσης θα πραγματοποιηθεί από την Δημοτική Επιτροπή Παιδείας.

Η σύμβαση μπορεί να τροποποιείται, κατόπιν σύμφωνης γνώμης του Αναδόχου και κατόπιν απόφασης αρμοδίου οργάνου, σύμφωνα με όσα ορίζει ο Ν. 4412/2016, της τροποποιήθηκε και ισχύει.

Τυχόν διαφορές που μπορεί να προκύψουν μετά από την υπογραφή της σχετικής μεταξύ Δήμου και αναδόχου, θα επιλύονται σύμφωνα με της διατάξεις του Ν. 4412/2016.

Ο Δήμος δεν είναι υποχρεωμένος να εξαντλήσει το συμβατικό ποσό και τις συμβατικές ποσότητες.

###### ΑΡΘΡΟ 5ο

###### ΕΙΔΙΚΕΣ ΔΑΠΑΝΕΣ ΠΟΥ ΒΑΡΥΝΟΥΝ ΤΟΝ ΑΝΑΔΟΧΟ

Τα απαιτούμενα για την **προμήθεια των υλικών** μεταφορικά μέσα, ο έλεγχος των υλικών σε όλη τη διάρκεια της προμήθειας και το απαιτούμενο εργατοτεχνικό προσωπικό για την μεταφορά των υλικών της εγκαταστάσεις του Δήμου βαρύνουν αποκλειστικά τον προμηθευτή.

**ΑΡΘΡΟ 6ο**

**ΠΑΡΑΔΟΣΗ – ΠΑΡΑΛΑΒΗ ΑΝΤΙΚΕΙΜΕΝΟΥ ΣΥΜΒΑΣΗΣ – ΚΥΡΩΣΕΙΣ – ΠΡΟΘΕΣΜΙΕΣ – ΠΟΙΟΤΙΚΟΣ ΕΛΕΓΧΟΣ**

Ο ανάδοχος αναλαμβάνει την πλήρη ευθύνη για την έγκαιρη, σωστή και χωρίς οποιοδήποτε πρακτικό πρόβλημα για το Δήμο και τον αρμόδιο για την παρακολούθηση και παραλαβή της εν λόγω προμήθειας. Εάν κατά την παραλαβή διαπιστωθεί απόκλιση από τις συμβατικές τεχνικές προδιαγραφές, η Αναθέτουσα Αρχή μπορεί να προτείνει ή την τέλεια απόρριψη του παραλαμβανομένων ειδών ή της υπηρεσίας και την αποκατάσταση των κατασκευαστικών ή λειτουργικών ανωμαλιών αυτών.

Η παράδοση, η παραλαβή, οι κυρώσεις για εκπρόθεσμη παράδοση, ο ποιοτικός έλεγχος και οι λοιπές σχετικές λεπτομέρειες, θα εκτελεσθούν σύμφωνα με τα προβλεπόμενα στα άρθρα 207 έως 221 του Ν 4412/2016, όπως τροποποιήθηκε και ισχύει σήμερα .

**Η παράδοση των υλικών θα γίνεται εντός 10 εργάσιμων ημερών από την ημερομηνία παραγγελίας στα σχολικά συγκροτήματα Α’ Βάθμιας και Β’ Βάθμιας εκπαίδευσης του Δήμου και θα υποδειχθούν στον ανάδοχο με λίστες των ειδών ανά σχολικό συγκρότημα Α’ Βάθμιας και Β’ Βάθμιας Εκπαίδευσης.**

**ΑΡΘΡΟ 7ο**

**ΕΓΓΥΗΣΗ**

Δεν απαιτείται εγγύηση καλής εκτέλεσης διότι η σύμβαση είναι αξίας ίσης ή κατώτερης από το ποσό των τριάντα χιλιάδων (30.000,00 ευρώ).

**ΑΡΘΡΟ 8ο**

**ΑΝΑΘΕΩΡΗΣΗ ΤΙΜΩΝ**

Καθ’ όλη τη διάρκεια της Σύμβασης, η τιμή της οικονομικής προσφοράς του Αναδόχου θα παραμείνει σταθερή και δεν θα υπόκειται σε αναθεώρηση, για οποιονδήποτε λόγο ή αιτία.

**ΑΡΘΡΟ 9ο**

**ΠΛΗΡΩΜΕΣ ΑΝΑΔΟΧΟΥ**

Το συμβατικό τίμημα θα καταβληθεί εφάπαξ στον ανάδοχο μετά την παραλαβή των ειδών, την έκδοση και κατάθεση τιμολογίου στο τμήμα Λογιστηρίου και την κατάθεση πλήρους φακέλου δικαιολογητικών, προκειμένου να εκκαθαριστεί η δαπάνη (Ν. 4583/18). Σε περίπτωση κατάθεσης του σχετικού τιμολογίου κατά το τελευταίο 20ήμερο του ημερολογιακού έτους, τότε τα σχετικά τιμολόγια, λόγω λήξης του οικονομικού έτους θα εξοφλούνται το επόμενο οικονομικό έτος, μετά την ολοκλήρωση των απαιτούμενων διαδικασιών έναρξης του επόμενου οικον. έτους. Τα απαιτούμενα δικαιολογητικά πληρωμής είναι τα προβλεπόμενα στο άρθ. 200 του Ν. 4412/2016 όπως τροποποιήθηκε και ισχύει σήμερα .

**O ανάδοχος/προμηθευτής είναι υποχρεωμένος να εκδώσει ηλεκτρονικό τιμολόγιο μέσω του κέντρου Διαλειτουργικότητας (ΚΕΔ) της Γενικής Γραμματείας Πληροφοριακών Συστημάτων Δημόσιας Διοίκησης    (ΓΓΠΣΔΔ).**

**ΑΡΘΡΟ 10ο**

**ΟΡΓΑΝΑ ΔΙΕΝΕΡΓΕΙΑΣ ΔΙΑΔΙΚΑΣΙΩΝ ΤΗΣ ΣΥΜΒΑΣΗΣ**

Τα υπηρεσιακά όργανα για τον έλεγχο και την αξιολόγηση των προσφορών, των αιτήσεων συμμετοχής, την καταλληλότητα των προσφερόντων ή υποψηφίων, την διαπραγμάτευση με τους προσφέροντες ή υποψηφίους, την γνωμοδότηση για το κάθε θέμα που ανακύπτει από την σύμβαση, την γνωμοδότηση επί των ενστάσεων, την παρακολούθηση της σύμβασης και την παραλαβή των υπηρεσιών λειτουργούν σύμφωνα με τα προβλεπόμενα στις διατάξεις του Ν. 4412/2016, όπως τροποποιήθηκε και ισχύει σήμερα.

Ο Ανάδοχος συναινεί στο πλαίσιο της διαδικασίας εκτέλεσης της παρούσας δημόσιας σύμβασης και επιτρέπει στην Αναθέτουσα Αρχή να προβεί σε αναζήτηση-επιβεβαίωση όλων των αναγκαίων δικαιολογητικών, καθώς και στην αναγκαία επεξεργασία και διατήρηση δεδομένων προσωπικού χαρακτήρα και στην ανταλλαγή πληροφοριών με άλλες δημόσιες αρχές.

**ΑΡΘΡΟ 11o**

**ΕΥΘΥΝΕΣ – ΥΠΟΧΡΕΩΣΕΙΣ ΑΝΑΔΟΧΟΥ */*** Κήρυξη οικονομικού φορέα εκπτώτου

Για κάθε ατύχημα ή δυστύχημα στο προσωπικό του αναδόχου ή σε τρίτους ή οποιαδήποτε ζημιά που προκαλείται από τον προμηθευτή βαρύνεται αποκλειστικά ο ίδιος.

Σε καμία περίπτωση δε δύναται να επιβαρυνθεί ο Δήμος με αποζημίωση για ζημιές ή ατυχήματα που προκαλούνται από το προσωπικό του αναδόχου και των μεταφορικών μέσων που αυτός χρησιμοποιεί, ενώ αυτός είναι ο εξ’ ολοκλήρου υπεύθυνος αστικής και ποινικής ευθύνης για τα τυχόν προαναφερθέντα ατυχήματα και φθορές.

Ο Ανάδοχος εγγυάται και δεσμεύεται ανέκκλητα στην Αναθέτουσα Αρχή:

* ότι, σύμφωνα με το άρθρο 18 του Ν.4412/2016, τηρεί και θα εξακολουθήσει να τηρεί κατά την εκτέλεση της σύμβασης τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α’του ν. 4412/2016). Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους
* ότι θα ενεργεί σύμφωνα με το Νόμο , με τη μελέτη και τη σύμβαση, ότι θα λαμβάνει τα κατάλληλα μέτρα για να διασφαλίσει την ομαλή και προσήκουσα εκτέλεση της σύμβασης σύμφωνα με τα σχετικά έγγραφα της Σύμβασης και ότι δεν θα ενεργήσει αθέμιτα, παράνομα ή καταχρηστικά καθ ́ όλη τη διάρκεια της εκτέλεσης της σύμβασης.

Υλικά, που απορρίπτονται, μη αρίστης ποιότητας ή μη σύμφωνα προς την Συγγραφή Υποχρεώσεων, Προδιαγραφές κ.λπ., πρέπει να απομακρύνονται μέσα σε 24 ώρες από τη σχετική εντολή, σύμφωνα με όσα ορίζονται στο Ν.4412/2016 όπως τροποποιήθηκε και ισχύει

Κήρυξη οικονομικού φορέα εκπτώτου –Κυρώσεις

Ο Ανάδοχος κηρύσσεται υποχρεωτικά έκπτωτος από τη σύμβαση και από κάθε δικαίωμα που απορρέει από αυτήν, με απόφαση της Αναθέτουσας Αρχής για τους λόγους που αναφέρονται και σύμφωνα με τα οριζόμενα στο άρθρο 203 του Ν.4412/2016. Στον Ανάδοχο που κηρύσσεται έκπτωτος από τη σύμβαση, επιβάλλονται, με απόφαση της Αναθέτουσας Αρχής και κατόπιν τήρησης της σχετικής διαδικασίας και οι κυρώσεις/αποκλεισμός που προβλέπονται στο ως άνω άρθρο 203 του Ν.4412/2016.

Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν. 4412/2016 .

**ΑΡΘΡΟ 12ο**

**ΦΟΡΟΙ – ΤΕΛΗ - ΚΡΑΤΗΣΕΙΣ**

Οι κρατήσεις που βαρύνουν τον ανάδοχο είναι κάθε νόμιμη κράτηση που ισχύει κατά το χρόνο παράδοσης των ειδών και εκτέλεσης των παρεχόμενων υπηρεσιών, εκτός του ΦΠΑ που βαρύνει τον Δήμο.

**ΑΡΘΡΟ 13ο**

**ΠΡΟΣΦΟΡΕΣ -ΠΕΡΙΕΧΟΜΕΝΑ- ΑΞΙΟΛΟΓΗΣΗ**

Για την επιλογή της χαμηλότερης τιμής λαμβάνονται υπ’ όψη μόνο οι προσφορές που έχουν κριθεί τεχνικά αποδεκτές και είναι σύμφωνες με τους λοιπούς όρους της μελέτης.

Η κάθε προσφορά θα συνοδεύεται από πλήρη τεχνική περιγραφή, και ότι άλλο είναι απαραίτητο για την αξιολόγηση των προσφορών. Τα προσφερόμενα είδη πρέπει να είναι σύμφωνα με τις τεχνικές προδιαγραφές.

* Τα προσφερόμενα είδη θα πρέπει να πληρούν τις τεχνικές προδιαγραφές της μελέτης αλλιώς η προσφορά θα απορρίπτεται.
* To σύνολο της προσφοράς των υποψήφιων δεν πρέπει να υπερβαίνει το σύνολο του ενδεικτικού προϋπολογισμού της μελέτης αλλιώς θα απορρίπτεται.
* Προσφορές που δεν αφορούν το σύνολο ποσότητας κάποιου είδους της μελέτης απορρίπτονται
* Ο Δήμος δεν είναι υποχρεωμένος να εξαντλήσει το συμβατικό ποσό και τις συμβατικές ποσότητες.
* Δεκτές προσφορές γίνονται **για το σύνολο της μελέτης**.
* Στα προσφερόμενα είδη η τιμή θα συμπεριλαμβάνει και τα μεταφορικά.

*Προτεινόμενες λύσεις που παρουσιάζουν ουσιώδεις αποκλίσεις ή υστέρηση σε σχέση με τις τεχνικές προδιαγραφές σε βασικούς μηχανισμούς ή λειτουργικά χαρακτηριστικά απορρίπτονται. Επίσης απορρίπτονται προσφορές με ασαφή ή ελλιπή τεχνικά στοιχεία.*

*Για τις ανάγκες της αξιολόγησης υπάρχει η δυνατότητα να ζητηθούν συμπληρωματικές διευκρινήσεις ή και πρόσθετα τεχνικά στοιχεία (prospectus).*

1. **ΟΙΚΟΝΟΜΙΚΗ ΠΡΟΣΦΟΡΑ**

* απαραίτητα αναφορά σε τιμή μονάδος, συνολική τιμή χωρίς ΦΠΑ, ποσοστό % ΦΠΑ, ποσό που αναλογεί στο ΦΠΑ, συνολική προσφορά κλπ.
* αν η προσφορά κατατεθεί με ηλεκτρονικό τρόπο θα φέρει ψηφιακή υπογραφή του νόμιμου εκπροσώπου **ή** εταιρική σφραγίδα και υπογραφή του νόμιμου εκπροσώπου

1. **ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Επιπλέον της προσφοράς και προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ. 1 και 2 του άρθρου 73 και του άρθρου 74 του Ν.4412/2016, απαιτείται η προσκόμιση των παρακάτω δικαιολογητικών:

**α. Υπεύθυνη δήλωση της παρ. 4 του άρθρου 8 του Ν. 1599/1986 στην οποία ο νόμιμος εκπρόσωπος του οικονομικού φορέα θα δηλώνει:**

**• ότι είναι νόμιμος εκπρόσωπος της εταιρίας.**

**• ότι δεν συντρέχουν στο πρόσωπό του** (σε περίπτωση φυσικού προσώπου)**\* οι λόγοι αποκλεισμού της παραγράφου 1 του άρθρου 73 του Ν.4412/2016.**

\* η σχετική αναφορά στην Υπ. Δήλωση θα προσαρμόζεται ανάλογα με το είδος της εταιρίας:

Σε περίπτωση νομικού προσώπου οι λόγοι αποκλεισμού αφορούν: α) στις περιπτώσεις Εταιρειών Περιορισμένης Ευθύνης (Ε.Π.Ε.) και προσωπικών εταιρειών (Ο.Ε. & Ε.Ε.), τους διαχειριστές, β) στις περιπτώσεις Ανωνύμων Εταιρειών (Α.Ε.) τον Διευθύνοντα Σύμβουλο καθώς και όλα τα μέλη του Διοικητικού Συμβουλίου γ) σε κάθε άλλη περίπτωση νομικού προσώπου, οι νόμιμοι εκπρόσωποί του.

• **ότι αποδέχεται πλήρως και χωρίς επιφύλαξη τους όρους και προϋποθέσεις της μελέτης**.

Σε περίπτωση νομικού προσώπου οι προαναφερόμενες Υπεύθυνες Δηλώσεις υποβάλλονται εκ μέρους του νόμιμου εκπροσώπου, όπως αυτός ορίζεται στο άρθρο [79Α του Ν.4412/2016](https://dimosnet.gr/blog/laws/%ce%ac%cf%81%ce%b8%cf%81%ce%bf-79%ce%b1-%cf%85%cf%80%ce%bf%ce%b3%cf%81%ce%b1%cf%86%ce%ae-%ce%b5%cf%85%cf%81%cf%89%cf%80%ce%b1%cf%8a%ce%ba%ce%bf%cf%8d-%ce%b5%ce%bd%ce%b9%ce%b1%ce%af%ce%bf%cf%85-%ce%b5/).

Ως εκπρόσωπος του οικονομικού φορέα νοείται ο νόμιμος εκπρόσωπος αυτού, όπως προκύπτει από το ισχύον καταστατικό, ή το πρακτικό εκπροσώπησής του, κατά το χρόνο υποβολής της προσφοράς, ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.

|  |  |
| --- | --- |
| **ΣΥΝΤΑΧΘΗΚΕ** | **ΘΕΩΡΗΘΗΚΕ Ψαχνά, 15/09/2025** |
| Για τις Σχολικές Μονάδες  η Αρμόδια υπάλληλος | Η ΑΝ. ΠΡΟΙΣΤΑΜΕΝΗ  ΤΜΗΜΑΤΟΣ ΔΙΟΙΚΗΤΙΚΩΝ ΥΠΗΡΕΣΙΩΝ |
| ΧΑΤΖΗΓΙΑΝΝΗ ΕΛΕΝΗ ΔΕΑ | ΤΖΑΒΑΡΑ ΕΥΑΓΓΕΛΙΑ ΔΕΑ |